*Projekts*

LATVIJAS REPUBLIKAS MINISTRU KABINETS

2014. gada \_\_. \_\_\_ Noteikumi Nr. \_\_

Rīgā prot. Nr. \_\_ \_\_. §)

**Noteikumi par privatizācijas sertifikātu aprites administrēšanas uzdevuma deleģēšanu**

Izdoti saskaņā ar

Valsts pārvaldes iekārtas likuma 40.panta otro daļu

un likuma „Par privatizācijas sertifikātiem 3.1pantu

1. Noteikumi nosaka privatizācijas sertifikātu aprites administrēšanasuzdevuma deleģēšanu valsts akciju sabiedrībai „Privatizācijas aģentūra” (vienotais reģistrācijas numurs: 40003192154, juridiskā adrese: Krišjāņa Valdemāra iela 31, Rīga, LV-1010) (turpmāk – Privatizācijas aģentūra) un kārtību, kādā tiek segti Privatizācijas aģentūras izdevumi, kas saistīti ar deleģētā valsts pārvaldes uzdevuma izpildi.

2. Privatizācijas aģentūrai tiek deleģēts pildīt valsts pārvaldes uzdevumu, kura ietvaros tiek kontrolēta sertifikātu piešķiršana, emitēšana, to izmantošana un dzēšana, kā arī veiktas citas darbības, kas saistītas ar sertifikātu apgrozības uzraudzību (turpmāk – valsts pārvaldes uzdevums).

3. Privatizācijas aģentūra atrodas Ekonomikas ministrijas funkcionālā pārraudzībā attiecībā uz valsts pārvaldes uzdevuma izpildi.

4. Valsts un Privatizācijas aģentūra noslēdz līgumu (pielikums) par valsts pārvaldes uzdevuma izpildi (turpmāk – valsts pārvaldes uzdevuma izpildes līgums).

5. Ekonomikas ministrija ir pilnvarota valsts vārdā parakstīt valsts pārvaldes uzdevuma izpildes līgumu.

6. Privatizācijas aģentūras izdevumi par valsts pārvaldes uzdevuma izpildi tiek saskaņoti ar Ekonomikas ministriju atbilstoši valsts pārvaldes uzdevuma izpildes līgumā noteiktai kārtībai.

7. Šo noteikumu 6.punktā minētajā kārtībā saskaņotie Privatizācijas aģentūras izdevumi tiek segti no rezerves fonda līdzekļiem, kas izveidots, pamatojoties uz likumu “Par valsts un pašvaldību īpašuma objektu privatizāciju”.

8. Ekonomikas ministrija iesniedz priekšlikumu par valsts pārvaldes uzdevuma deleģēšanu citai privātpersonai, ja Privatizācijas aģentūra atkāpjas no valsts pārvaldes uzdevuma izpildes līguma.

**Ministru prezidents L.Straujuma**

ekonomikas ministrs **V.Dombrovskis**

Iesniedzējs: ekonomikas ministrs V.Dombrovskis

Vīza: valsts sekretāra

pienākumu izpildītājs -

valsts sekretāra vietnieks A.Liepiņš

03.03.2014. 13:30

266

Drāke

67013162, Martins.Drake@em.gov.lv